b'\n_START_ARTICLE_\nArbatinukas\n_START_PARAGRAPH_\nArbatinukas\xc2\xa0\xe2\x80\x93 indas, naudojamas arbat\xc5\xbeoli\xc5\xb3 ar kit\xc5\xb3 \xc5\xbeoleli\xc5\xb3 plikymui. Dabartiniai arbatinukai da\xc5\xbenai naudojami su arbatos sieteliu, skirtu ko\xc5\xa1imui i\xc5\xa1pilant arbat\xc4\x85. Taip pat kartais naudojamas ir specialus med\xc5\xbeiaginis u\xc5\xbedangalas, skirtas sulaikyti \xc5\xa1ilum\xc4\x85, pagerinti plikymo proces\xc4\x85, saugoti arbat\xc4\x85 nuo per greito atv\xc4\x97simo.\n_START_SECTION_\nIstorija\n_START_PARAGRAPH_\nKinijoje arbatinukai naudojami kelis t\xc5\xabkstan\xc4\x8dius met\xc5\xb3. Seniausias iki \xc5\xa1i\xc5\xb3 laik\xc5\xb3 i\xc5\xa1lik\xc4\x99s arbatinukas tikriausiai yra Honkongo \xe2\x80\x9eFlagstaff House\xe2\x80\x9c arbatos muziejuje saugomas eksponatas, datuojamas 1513\xc2\xa0m._NEWLINE_Senieji arbatinukai dabartiniu supratimu yra ma\xc5\xbei, kadangi b\xc5\xabdavo skirti vienam \xc5\xbemogui, o pagal senus papro\xc4\x8dius arbata b\xc5\xabdavo geriama tiesiai i\xc5\xa1 arbatinuko kakliuko. Taip pat, vienu kartu plikant ma\xc5\xbeai arbatos, b\xc5\xabdavo lengviau sukurti tinkam\xc4\x85 skon\xc4\xaf._NEWLINE_XVII a. i\xc5\xa1 Kinijos \xc4\xaf Europ\xc4\x85 prad\xc4\x97jus ve\xc5\xbeti arbat\xc4\x85, kartu buvo importuoti ir porcelianiniai arbatinukai. Vakaruose tuo metu arbata ir arbatinukai buvo turting\xc5\xb3j\xc5\xb3 prabangos dalykas. Ypa\xc4\x8d paklaus\xc5\xabs buvo porcelianiniai, kadangi Europoje j\xc5\xb3 nemok\xc4\x97ta gaminti.'